Document ID: 31977R0231

Ir-Regolament tal-Kummissjoni (KEE) Nru 231/77
tat-2 ta’ Frar 1977
li jemenda r-Regolament (KEE) Nru 616/72 dwar regoli dettaljati għall-applikazzjoni ta’ rifużjonijiet ta’ esportazzjoni u mposti fuq iż-żejt taż-żebbuġa
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi il-Komunità Ekonomika Ewropea,
Wara li kkunsidrat ir-Regolament tal-Kunsill Nru 136/66/KEE tat-22 ta’ Settembru 1966 dwar it-twaqqif ta’ organizzazzjoni komuni tas-suq fiż-żjut u x-xaħmijiet [1], kif l-aħħar emendat bir-Regolament (KEE) Nru 1707/73 [2],
Wara li kkunsidrat ir-Regolament tal-Kunsill Nru 162/66/KEE tas-27 ta’ Ottubru 1966 dwar kummerċ fiż-żjut u x-xaħmijiet bejn il-Komunità u l-Greċja [3],
Wara li kkunsidrat ir-Regolament tal-Kunsill Nru 171/67 KEE tas-27 ta’ Ġunju 1967 dwar ir-rifużjonijiet ta’ esportazzjoni u mposti fuq iż-żejt taż-żebbuġa [4], kif l-aħħar emendat bir-Regolament (KEE) Nru 2429/72 [5], u b’mod partikolari l-Artikolu 11 tiegħu,
Billi l-Artikolu 2 tar-Regolament tal-Kummissjoni (KEE) Nru 616/72 tas-27 ta’ Marzu 1972 dwar regoli dettaljati għall-applikazzjoni tar-rifużjonijiet ta’ esportazzjoni u mposti fuq iż-żejt taż-żebbuġa [6], kif l-aħħar emendat bir-Regolament (KEE) Nru 503/76 [7], jipprovdi li l-awtorizzazzjoni biex issir importazzjoni ħielsa mill-imposta, msemmija fl-Artikolu 9 tar-Regolament Nru 171/67/KEE, għandha tingħata għal dawk il-kwalitajiet ta’ żejt taż-żebbuġ li dwaru teżisti rifuż ta’ ħlas fil-pront,
Billi r-rifużjoni fil-pront tingħata biss fir-rigward ta’ ċerti kwalitajiet ta’ żejt taż-żebbuġa u ċerti forom tal-presentazzjoni tagħhom; billi sabiex jiġu evitati transazzjonijiet li ma jikkorrispondux ma’ mudelli tradizzjonali ta’ esportazzjoni, għandu jiġi pprovvdut li l-awtorizzazzjoni biex issir importazzjoni ħielsa mill-imposta għandha tingħata biss fil-każ ta’ l-esportazzjoni ta’ prodotti, u l-forom ta’ presentazzjoni tagħhom, li għalihom rifużjoni fil-pront tista’ attwalment tingħata;
Billi l-miżuri li għalihom jipprovdi dan ir-Regolament huma skond l-opinjoni tal-Kumitat ta’ Ġestjoni għaż-Żjut u x-Xaħmijiet,
ADOTTAT DAN IR-REGOLAMENT:
Artikolu 1
Artikolu 2 tar-Regolament (KEE) Nru 616/72 huwa b’dan emendat biex jaqra kif ġej:
"L-awtorizzazzjoni biex issir l-importazzjoni ħielsa mill-imposta msemmija fl-Artikolu 9(1) tar-Regolament Nru 71/67/KEE, għandha tkun kondizzjonali fuq l-esportazzjoni ta’ kwalitajiet ta’ żejt taż-żebbuġa u, fejn xieraq, l-forom ta’ pesentazzjoni tagħhom, li għalihom rifużjoni fil-pront hija fis-seħħ fil-jum li fih l-applikazzjoni għal dik l-awtorizzazzjoni tkun intbagħtet."
Artikolu 2
Dan ir-Regolament għandu jidħol fis-seħħ fil-jum li jiġi wara l-publikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u jkun japplika direttament fl-Istati Membri kollha.
Magħmul fi Brussel, fit-2 ta’ Frar 1977.

Labels: 3
17